18 



aabne Vand. Ved kun at løfte Hovederne op over Vandskorpen 

 og ved stedse at holde sig tæt op imod de oinkringdrivende 

 forvitrede Isstykker, hvis Bevægelser de stadigt fulgte, forstod 

 Havlitungerne ypperligt at holde sig skjulte. Opholdet i det 

 iskolde Vand syntes ikke i mindste Maade at genere dem. Dagen 

 efter var Isen ved en stærk Fralandsvind ganske forsvundet 

 fra Bugten. 



Under mit Ophold ved Hvalrosodde i Slutningen af August 

 1906 saa jeg daglig langs Stranden og i den store Elv (Lakse- 

 elven) mange Kuld Havlitunger. De fleste var endnu delvis 

 dunede og efterstræbtes hyppigt af Ravne og Maager (Lams 

 glaucLis) især naar de for at udhvile sig havde lagt sig op paa 

 Strand- og Elvbredderne. Jeg saa saaledes en tidlig Morgen en 

 gammel Maage bortsnappe en næsten voksen Havlitunge efter 

 først nogle Gange forgæves at have gjort heftige Nedslag paa 

 Flokken. Kuldene talte fra 3 til 7 Individer. I Elven havde 

 henved 50 gamle Hanner konstant Tilhold. Endnu i Slutningen 

 af August fandt jeg hos adskillige af disse saa lidet udviklede 

 Svingfjer, at de ingenlunde var i Stand til at flyve. Svøm- 

 mende foretog Flokken regelmæssige Besøg ud til Elvmundingen 

 og et Stykke ud i Bugten, hvorfra de atter efter nogle Timers 

 Forløb i tæt sluttet Skare ilede op ad Elven, ved hvis Bredder 

 Fuglene altid overnattede og søgte Hvile efter endt Svømning. 

 Da jeg i August næste Aar atter gæstede Hvalrosodde fandt jeg 

 i Elven nøjagtigt det samme Antal fældende Hanner. Nogle 

 Flokke af yngre, ikke fældende og vist næppe yngledygtige 

 Fugle holdt til uden for Elvmundingen og paa Bugten. Ofte 

 saas disse Fugle strejfe flyvende om undertiden helt ind til Bun- 

 den af Dove-Bay. Ogsaa oppe i Elven saa jeg dem hyppigt i 

 Selskab med de gamle Hanner. Senere end 18 September blev 

 ingen Havlit set. 



Først paa Sommeren, saa længe Arten næsten udelukkende 

 færdes i de ferske Vande, er Næringen højst forskellig. I Maver 

 af Fugle skudte paa denne Aarstid fandt jeg ogsaa vegetabilske 

 Rester. Mest syntes Havlitterne dog her at leve af mindre In- 

 sekter og Larver. En enkelt Mave indeholdt udelukkende Mygge- 

 larver. I Maverne af 2 Dununger fandt jeg kun Smaasten. I 

 det salte Vand søger Arten fortrinsvis Mushnger og mindre Krebs- 

 dyr, hvad talrige Maveanalyser har godtgjort. 



Skind af 4 gamle Fugle er hjembragte til Museet. Desuden 



